Diari Oficial de la Generalitat Valenciana


Sumari del DOGV 8141, del 04-10-2017 (2017/8336)

RESOLUCIÓ de 8 de setembre de 2017, de la Direcció General de Medi Natural i d'Avaluació Ambiental, per la qual s'ordena la publicació de la declaració d'impacte ambiental corresponent a l'expedient 4/16-AIA Cox.
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8141

Data del DOGV
:   04-10-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/8336


Data del document
:   08-09-2017

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * impacte ambiental

RESOLUCIÓ de 8 de setembre de 2017, de la Direcció General de Medi Natural i d'Avaluació Ambiental, per la qual s'ordena la publicació de la declaració d'impacte ambiental corresponent a l'expedient 4/16-AIA Cox. [2017/8336]  
De conformitat amb l'article 41.3 de la Llei 21/2013, de 9 de desembre, d'avaluació ambiental, el qual estableix la publicació en el Diari Oficial de la Generalitat Valenciana de la declaració d'impacte ambiental, resolc:  
Publicar en el Diari Oficial de la Generalitat Valenciana la declaració d'impacte ambiental corresponent a l'expedient 4/16-AIA Cox.  
  
«Declaració d'impacte ambiental  
Expedient: 4/1939-XHB.  
Títol: Magatzem i gestió de residus no perillosos i residus perillosos.  
Promotor: Chatarras Hijos del Rojo, SL.  
Autoritat substantiva: Ajuntament de Cox.  
Localització: polígon industrial San Fernando, carrer Segadores, s/n, sector S-6, del terme municipal de Cox (Alacant).  
  
Descripció del projecte  
L'objecte del present projecte és la sol·licitud de la llicència ambiental d'acord amb la Llei 6/2014, de 25 de juliol, de la Generalitat, de prevenció, qualitat i control ambiental d'activitats a la Comunitat Valenciana, per a un emmagatzematge i gestió de residus no perillosos (d'ara en avant RNP) i residus perillosos (d'ara en avant RP).  
Se certifica que l'activitat projectada (emmagatzematge de RNP) sí que és compatible amb la normativa i el planejament urbanístic municipal, i l'emmagatzematge de RP és compatible sempre que es produïsquen de l'exercici de l'activitat principal, és a dir, l'emmagatzematge de RP dels quals són productors altres activitats o indústries no és compatible amb la normativa i el planejament urbanístic municipal.  
L'activitat s'exercirà en una nau industrial existent, destinada a instal·lació per a gestió i emmagatzematge de residus, del terme municipal de Cox.  
La superfície de la nau és de 905,97 m², la superfície del pati és de 201,82 m², amb la distribució següent:  
- Zona d'accés: 61,00 m².  
- Zona de pesada, control i admissió: 190,31 m².  
- Emmagatzematge de RNP: 84,23 m².  
- Emmagatzematge RP (bateries): 21,26 m².  
- Emmagatzematge de metalls: 275,53 m².  
- Caseta de pesades: 12,40 m².  
- Lavabos: 4,95 m².  
  
Descripció del procés productiu.  
L'objecte de l'actuació és l'emmagatzematge de residus no perillosos (ferralles) i residus perillosos (bateries) l'activitat no implica fabricació, no fa falta cap maquinària, es tracta exclusivament d'arreplegar els anteriors residus.  
En la zona de RNP s'emmagatzemaran degudament classificats per tipus i en contenidors metàl·lics per a evitar que es mesclen, es guardarà una separació entre les arreplegues dels distints tipus de residus, tot l'emmagatzematge es realitzarà a l'interior de la nau industrial.  
Es disposarà d'una zona d'emmagatzematge de RP. Les bateries s'emmagatzemaran en dos contenidors homologats, sobre solera de formigó en l'interior de la nau i amb reixeta estanca per a l'arreplega de possibles abocaments accidentals.  
La instal·lació s'ubicarà en polígon industrial totalment urbanitzat, el qual està dotat de les infraestructures necessàries perquè l'activitat puga desenvolupar-s'hi.  
Quant als residus assimilables a urbans, seran retirats pel servei municipal de neteja de l'ajuntament.  
  
Tipologia de residus admesos.  
La codificació dels residus per als quals se sol·licita la corresponent autorització administrativa d'emmagatzematge temporal, segons la Decisió de la Comissió de 18 de desembre de 2014 per la qual es modifica la Decisió 2000/532/CE, sobre la llista de residus, de conformitat amb la Directiva 2008/98/CE del Parlament Europeu i del Consell, són els següents:  
Residus no perillosos:  
150104: Envasos metàl·lics.  
150107: Envasos de vidre.  
160117: Metalls ferris.  
160118: Metalls no ferris.  
160119: Plàstic.  
160120: Vidre.  
170201: Fusta.  
170401: Coure, bronze, llautó.  
170402: Alumini.  
170403: Plom.  
170404: Zinc.  
170405: Ferro, acer.  
170406: Estany.  
170407: Metalls mesclats.  
170411: Cables diferents dels especificats en el codi 170410.  
191001: Residus de ferro i acer.  
191002: Residus no ferris.  
191202: Metalls ferris.  
191203: Metalls no ferris.  
200140: Metalls.  
Residus perillosos:  
160601\*: bateries de plom.  
  
Tramitació administrativa.  
Amb data 19 de gener de 2016, l'Ajuntament de Cox remet expedient de sol·licitud de llicència ambiental per a l'activitat «magatzem i gestió de residus no perillosos i residus perillosos» situada en el polígon industrial San Fernando, carrer Segadores, s/n, sector S-6, del terme municipal de Cox (Alacant), a fi d'obtindre la preceptiva declaració d'impacte ambiental, en compliment del que disposa l'article 57 de la Llei 6/2014, de 25 de juliol, de la Generalitat, de prevenció, qualitat i control ambiental d'activitats a la Comunitat Valenciana.  
  
El dit expedient consta de: certificat d'informació pública i document de síntesi.  
El 23 de febrer de 2016, des del Servei d'Avaluació d'Impacte Ambiental es requereix a l'ajuntament l'esmena de deficiències de la documentació remesa.  
El 13 d'abril de 2016 i el 4 d'abril de 2017, es registra en el Servei d'Avaluació d'Impacte Ambiental, la documentació sol·licitada.  
El tràmit d'informació pública de l'estudi d'impacte ambiental es va dur a terme per mitjà de la inserció del corresponent anunci en el BOP núm. 124, de data 1 de juliol de 2015, sense haver-se presentat al·legacions.  
  
Consultes efectuades.  
El 23 de maig de 2017, el Servei d'Avaluació d'Impacte Ambiental realitza consulta al Servei d'Ordenació del Territori, sobre la compatibilitat de l'activitat amb el risc d'inundació.  
El 5 de juliol de 2017, es rep l'informe de PATRICOVA, en què expressa que l'activitat es troba afectada pel risc d'inundació i indica que és compatible amb les determinacions normatives del pla d'acció territorial de caràcter sectorial sobre prevenció del risc d'inundació a la Comunitat Valenciana, sempre que es justifique el compliment de l'article 20 de la seua normativa, a més de l'establiment de mesures correctores.  
  
Consideracions ambientals.  
Les principals afeccions associades a l'activitat seran les següents:  
  
Quant a la producció de sorolls, les principals fonts de soroll són:  
  
- Operacions de càrrega/descàrrega de ferralla.  
- Entrada/eixida de vehicles de transport.  
La documentació remesa indica que es prendran les mesures necessàries perquè la intensitat dels sorolls a l'exterior no supere els límits establits per l'ordenança municipal per a la regulació dels sorolls i vibracions.  
S'aporta un informe de sonometria ambiental, en què s'indica que el resultat dels mesuraments realitzats en el règim normal de treball no supera els límits establits en la normativa vigent en matèria de sorolls.  
  
Quant a l'afecció al sòl: l'activitat d'emmagatzematge de RNP i RP es desenvoluparà a l'interior de la nau industrial amb paviment de formigó impermeabilitzat, la dita solera està exempta d'engolidors.  
  
Els residus originats per un eventual vessament accidental seran arreplegats per mitjà d'absorbents i qualsevol altre residu perillós que puga generar-se en l'exercici de l'activitat, hauran de ser entregats a gestor autoritzat, amb l'ompliment previ del document d'acceptació a subscriure amb el gestor esmentat.  
Quant a l'emmagatzematge de bateries usades es disposarà d'una reixeta estanca per a l'arreplega de possibles abocaments accidentals.  
No es preveu la utilització d'aigües de lavabos.  
  
Consideracions jurídiques.  
1. El projecte examinat constitueix, segons el que preveu l'apartat 6.c.2., annex I, del Decret 162/1990, de 15 d'octubre, del Consell de la Generalitat, pel qual s'aprova el Reglament per a l'execució de la Llei 2/1989, de 3 de març, d'impacte ambiental, modificat pel Decret 32/2006, de 10 de març, un dels supòsits fàctics en què resulta preceptiva la formulació d'una declaració d'impacte ambiental, prèvia a la resolució administrativa que s'adopte per a l'aprovació definitiva d'aquell, segons es desprén de l'article 5é de la Llei d'impacte ambiental i concordants del seu reglament.  
2. En l'expedient s'han observat els tràmits previstos en la Llei 21/2013, de 9 de desembre, d'avaluació ambiental i en el Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament d'impacte ambiental, en la Llei 2/1989, de 3 de març, de la Generalitat Valenciana, i en les altres disposicions que se li apliquen.  
3. L'article 13 del Decret 158/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural, modificat pel Decret 80/2016, d'1 de juliol, atribueix a la Direcció General de Medi Natural i d'Avaluació Ambiental la competència en matèria d'avaluació ambiental estratègica i de projectes.  
  
Tot això, sense perjuí de les autoritzacions que calga obtindre d'altres organismes, de conformitat amb la normativa sectorial que siga aplicable.  
Per tot això, fent ús de les facultats que tinc legalment atribuïdes, formule la següent resolució:  
  
Primer  
Estimar acceptable, només als efectes ambientals i sense perjuí de l'obtenció prèvia de les autoritzacions sectorials que se li apliquen, l'activitat de «Magatzem i gestió de residus no perillosos i residus perillosos», promoguda per Chatarras Hijos del Rojo, SL, ubicada en el polígon industrial San Fernando, carrer Segadores, s/n, sector S-6, del terme municipal de Cox (Alacant), sempre que es desenvolupe d'acord amb l'estudi d'impacte ambiental, el projecte i la resta de la documentació presentada i amb els condicionants establits a continuació:  
  
1. Els residus admesos en l'activitat seran els detallats en la part expositiva d'aquesta resolució o qualsevol altre codi LER que l'òrgan competent en matèria de gestió de residus considere susceptible d'autorització, sempre que la seua inclusió no comporte la modificació substancial del projecte avaluat i no responga a supòsits en què s'exigisca la tramitació d'un procediment d'avaluació ambiental d'acord amb la legislació sectorial vigent.  
2. Davant de la possibilitat d'abocaments accidentals que es produïsquen a causa dels vehicles de transport o emmagatzematge de residus, aquests seran arreplegats immediatament, amb materials absorbents adequats (sepiolites, material tèxtil, [...]), i en el cas de vessaments d'àcids procedents de les bateries usades, sense perjuí de la utilització de reixetes estanques, s'utilitzarà prèviament un producte neutralitzador d'àcids (bicarbonat sòdic o semblant), seran gestionats com a residus perillosos i retirats per gestor autoritzat.  
3. Pel fet que la vulnerabilitat de la instal·lació enfront del risc d'inundació ve donada per l'emmagatzematge de residus perillosos, en aquest cas bateries, l'àrea d'arreplega d'aquestes s'instal·larà sobreelevada respecte de la rasant del vial a què dóna enfront de la parcel·la, d'acord amb el nivell de perillositat indicat en l'informe del Servei d'Ordenació del Territori.  
4. A fi d'una adequada evacuació i tractament de les aigües residuals generades en el normal exercici de l'activitat, es connectarà a la xarxa de clavegueram del polígon. Les instal·lacions i paràmetres de qualitat de l'aigua d'abocament s'ajustaran a l'ordenança d'abocament de l'entitat pública de sanejament d'aigües residuals o, en cas de ser més restrictiva, a l'ordenança municipal d'abocaments de l'Ajuntament de Cox. Si cal, s'aplicaran els tractaments previs pertinents per a complir els límits que s'hi establisquen.  
5. Es portarà un registre documentat del programa de vigilància ambiental a fi d'acreditar l'execució i adopció de les mesures preventives i correctores proposades i la comprovació de la seua eficàcia. S'inclourà un control documental de la recepció i entrega dels residus, així com la seua quantitat, naturalesa i codi d'identificació. La documentació del programa de vigilància ambiental estarà a disposició de les autoritats competents.  
6. Qualsevol modificació o ampliació del projecte presentat, així com si es detecta algun impacte ambiental no previst en l'estudi d'impacte ambiental, haurà de ser comunicat a l'òrgan ambiental competent que establirà, si és procedent, l'aplicació de noves mesures correctores.  
  
  
Segon  
Notificar a les parts interessades que contra la present resolució, per ser un acte de tràmit, no es pot interposar cap recurs; sense perjuí que puguen utilitzar-se els mitjans que en defensa dels seus drets s'estimen pertinents.  
  
Tercer  
Publicar en el Diari Oficial de la Generalitat Valenciana la present declaració d'impacte ambiental, d'acord amb el que disposa l'article 41 de la Llei 21/2013, de 9 de desembre, d'avaluació ambiental.  
La regulació de la vigència de la present declaració d'impacte ambiental serà l'establida en l'article 43 de l'esmentada Llei 21/2013.  
  
València, 24 de juliol de 2017.- El director general de Medi Natural i d'Avaluació Ambiental: Antoni Marzo i Pastor.»  
  
València, 8 de setembre de 2017.- El director general de Medi Natural i d'Avaluació Ambiental: Antoni Marzo i Pastor.